
UFO-Nyt nr. 2 er netop udkommet og indeholder 
bl.a. en spændende artikel om ukendte spor på 
danske radarer. 



Sagen om sandalerne 
Derfor er SETI videnskab 
Ukendte spor på dansk radar 
En forklaring på kvægmishandlingeme? 



Her i UFO-Mail bringer vi et par smagsprøver fra UFO-Nyt nr. 2. 

En forklaring på 
kvægmishandlingerne? 

Af Nick Redfern & Andy Roberts 

Fjerner fremmede væsner organer fra kvæg for at skabe en slags 
biologiske hybrider? Eller er der en mere jordnær forklaring? 
Måske - og den er rigtig grum! 






Som politibetjent i Fyffe i 
Alabama undersøgte Ted 
Oliphant mere end 30 
tilfælde af kvægmisha¬ 
ndlinger fra oktober 1992 
til maj 1993. Oliphant 
fortæller, at der i mange af 
disse sager blev fundet 
medicinrester i køernes 
blod, deriblandt 

sovemedicin, 

blodfortyndende medicin og 
syntetiske amfetaminer. 

Det var ikke veterinære 
produkter, understreger 
Oliphant, men medicin 
beregnet til mennesker. 

Blandt de personer, der 
undersøgte sagerne, er 
holdningen ifølge Oliphant, 
at der finder medicinske 
forsøg sted. 

Oliphant har gjort den 
erfaring, at det er i kæben, 
som ofte er fjernet fra 
dyrene, at enzymerne 
produceres. Han 

bemærkede også, at 
fordøjelseskanalen virker 
som et filter, der 
absorberer, samler og 
opbevarer alle kemiske 

stoffer og giftstoffer. Endetarmen og ørerne gemmer spor af alle giftstoffer og 
andre kemiske stoffer ligesom et bibliotek. Da mange sygdomme som fx 
Creutzfeldt-Jakob (CJD) og kogalskab (BSE) kan være alvorlige, er der en god 
grund til at se på forplantningssystemet for at se efter tegn på, om 
sygdommene gives videre til næste generation, siger Oliphant. 

„Med BSE og CJD som meget alvorlige nye sygdomme er det vel meget 
muligt, at mange af de omtalte kvægmishandlinger er foretaget for 
skatteydernes penge", siger han. 

Kan det virkelig være tilfældet, at de amerikanske myndigheder er bekymrede 
og derfor holder et vågent øje med udbredelsen af frygtede sygdomme som 
BSE og CJD blandt de dyr, som vi bruger som føde? Det ville forklare 
hemmelighedskræmmeriet omkring kvægmishandlingerne. 

Vi har oplevet, at militæret har benyttet sig af ufo-mysteriet som et dække 
over forsøg med egne flyvende tallerkner. Der er derfor ikke usandsynligt, at 
ufo-relaterede beretninger om kvægmishandlinger bliver brugt for at dække 
over sandheden om mishandlingerne. 

Skiftende regeringer har frygtet, at landets kvægbesætninger skulle rammes af 
smitsomme sygdomme. Superhemmelige dokumenter, der er kommet til 
offentlighedens kendskab som følge af loven om offentlighed i forvaltningen, 

viser, at myndighederne i USA for mere end 50 år siden var bange for, at et 
fjendtligsindet land skulle forsøge at lamme fødevareproduktionen ved at 
inficere kvægbesætningerne med mund- og klovsyge og andre sygdomme. 

Efter ønske fra regeringens Forsknings- og Udviklingsråd udfærdigede Rådet 
for Biologisk Krigførelse et 50 sider langt dokument i perioden marts 1947 til 
sidst i 1948. Det er foruroligende læsning, ud fra hvad vi i dag ved om 
kvægmishandlingerne. 

I september 1947 udarbejdede Forsknings- og Udviklingsrådet en dybtgående 
rapport, som blev klassificeret yderst hemmelig, da den drejede sig om 
biologisk krigsførelse: 

Forberedelserne til biologisk krigsførelse kan skjules på mange måder. Der 
forskes i biologiske våben i mange lande, da de midler > man skal bruge, kan 
forårsage sygdomme blandt mennesker > dyr og planter. De teknikker, der 
bruges til udviklingen af biologiske våben, er meget lig med de teknikker, man 
bruger til almindelig forskning i bakterier, giftstoffer, vacciner og andre nyttige 
produkter. 

I slutningen af 1948 mente Forsknings- og Udviklingsrådet, at der var stor fare 
for, at USA ville blive angrebet med biologiske våben. I officielle kredse 
frygtede man, at et fjendtligsindet land ville forsøge at ødelægge USA's 
fødevareproduktion ved at inficere kvægflokke med sygdomme som mund- og 
klovsyge. I et dokument fra 1948 står der: 

Det er svært at forebygge et angreb med biologiske våben, da det er 
vanskeligt at opspore sådanne operationer, især da der er så mange forskellige 
måder, disse operationer kan udføres på. Inden for de seneste år har der 
været udbrud af fremmedartede sygdomme og insektangreb, som man tror er 
spredt ved uheld eller med fuldt overlæg. Brugen af snyltedyr som en slags 
sabotage mod vores husdyr er ikke helt utænkelig og er derfor en umiddelbar 
fare. Mund- og klovsyge og kvæg pest er blandt de sygdomme, som kan 
spredes hurtigt, og hvis der ikke gøres noget forebyggende, vil det have en 
meget stor effekt på fødevareforsyningen. 

Da der for tiden er udbrud af mund- og klovsyge i Mexico, ville det være let for 
sabotører at føre sygdommen Ind i USA og få det til at se ud som om, at der er 
sket en naturlig spredning fra Mexico. Da der på nuværende tidspunkt hverken 
er kvæg pest eller mund- og klovsyge i USA, er vores kvægbesætninger 
sårbare over for disse angreb. 

Dokumentet afslører, at USA ikke ville have været i stand til at afværge et 
masssivt biologisk angreb på kvægbesætningerne, hvis det havde fundet sted: 
USA er faktisk meget sårbart over for den slags angreb. Opfattelsen er, at 
spioner fra lande, som er mulige fjender, allerede er i landet. Der er god grund 
til at tro, at det ikke er muligt at forhindre disse spioner i at komme ind i 
landet og udføre deres arbejde. Nordamerika er et isoleret landområde, og 
derfor er udvalgte områder mulige mål for fjendtlige landes angreb, da risikoen 
for et gengældelsesangreb er meget begrænset. 

De mest foruroligende fremtidsudsigter var dog risikoen for, at USA skulle 
opleve et landsdækkende angreb på kvægflokkene: 

Nationens fødevareforsyning vil lide svære tab, hvilket vil forringe landets 
mulighed for at forsvare sig og føre krig. Alvorlige sygdomsudbrud blandt 
mennesker, dyr og planter vil også give meget store psykologiske problemer. 
Men hvordan ville et biologisk angreb på fødekæden finde sted? Rådet kom 
med flere muligheder: via „vandforurening", „foder og mad", „inficeret 



lokkemad", „forurening af landbrugsjord", „biologiske våben i form af 
aerosoler" og „forurening af veterinært, medicinsk udstyr". 

I lyset af dette alvorlige scenario begyndte den amerikanske regering 
omhyggeligt at iværksætte visse tiltag, som skulle kunne afsløre den slags 
angreb. Blandt tiltagene var, at ventilationssystemer, undergrundsbaner og 
vandforsyninger over hele landet skulle overvåges. Samtidig anbefalede man, 
at der skulle tages forholdsregler med hensyn til at kontrollere, om det var 
muligt for fjendtligsindede at forurene frimærker, konvolutter, penge, 
kosmetik, fødevarer og drikkevarer. 

Rådets konklusion med hensyn til brugen af sygdomme som biologisk våben 
var, at man ikke havde et forsvar mod sådanne angreb: 

„Det er konklusionen at: 

1 . Biologiske våben vil være tilpassede den specifikke anvendelse. 

2. USA kan ikke forhindre et angreb med biologiske våben. 

3. En mulig fjendes brug af biologiske våben forud for en krigserklæring er 
en alvorlig trussel for USA. 

4. Forskningen og udviklingen af biologiske våbenprogrammer er endnu 
ikke på et stade, hvor det er muligt at bruge den opnåede viden som et 
forsvar mod et fjendtligt angreb." 

Der var faktisk så store bekymringer vedr. et biologisk angreb, at FBI gik ind i 
sagen. Et fortroligt memo til J. Edgar Hoover, chef for FBI, dateret den 9. maj 
1950 fra Raymond P. Whearty, formand for Interdepartmental Committee on 
Internal Security, med titlen »Advarsel til sundhedsmyndighederne om faren 
for et biologisk angreb« gav tydeligt udtryk for denne bekymring: 
Sundhedsstyrelsen skal være den øverste myndighed, som NSRB (National 
Security Resources Board) skal henvende sig til i tilfælde af formodede angreb 
på befolkningen. Drejer det sig om angreb på dyr, skal NSRB henvende sig til 
Bureau of Animal Industry, BAI. NSRB informerer løbende Sundhedsstyrelsen 
om nye forholdsregler i tilfælde af et biologisk angreb. For at udvikle disse 
forholdsregler dannes NSRB Interdepartmental Committee on Defense Against 
Biological Warfare. Sundhedsstyrelsen og BAI skal selvfølgelig repræsenteres i 
denne komite. De endelige planer på dette område står i to klassificerede 
dokumenter. Sundhedsstyrelsen og BAI har planlagt at holde kurser for civilt 
forsvar mod biologiske angreb og vil gennemføre dem så snart, det er muligt. 
Omkring 50 topembedsmænd i Sundhedsstyrelsen opholdt sig for nylig en uge 
på Camp Detrick for at blive orienteret om de kurser om forsvar mod 
biologiske angreb, som Sundhedsstyrelsen vil holde for ansatte 
Sundhedsstyrelsen med ansvar for dette særlige område. 

Dette dokument viser meget tydeligt, at mange af den amerikanske regerings 
institutioner i slutningen af 1940'erne og begyndelsen af 1950'erne 
beskæftigede sig med emnet biologisk krigsførelse, hvor målene var dyr og 
især kvæg. Men det er ikke alt. I det frigivne materiale er der også 
„tilbageholdte noter", dvs. at dele af dokumentet ikke kan offentliggøres af 
hensyn til den nationale sikkerhed. Mere end et halvt århundrede senere ser 
det ud til, at nogle af den amerikanske regerings oplysninger om biologiske 
våben til brug mod dyr og især kvæg stadig er klassificerede. 

I slutningen af 1940'erne, da den amerikanske regering frygtede, at 
bioterrorister skulle foretage et angreb på nationen, var planen, at man både 
officielt og i det skjulte i årene fremover skulle kontrollere 
kvægbesætningerne. Disse kontroller kan meget vel have fundet sted i årtier 
og helt op til i dag. 



Der har været udbrud af især CJD - den menneskelige variant af kogalskab. 
Uanset om sygdommen så er spredt ved et uheld, eller det er sket med vilje, 
har udviklingen stor betydning for menneskets fremtid som art. Hvis målet er 
kvægbesætningerne, må man indrømme, at nye former for dødbringende 
sygdomme er begyndt at dukke op. Hvis fokuseringen på kvægbesætninger - 
for at kontrollere om nye stammer af dræbersygdomme begynder at dukke op 
- skal retfærdiggøres, hvordan kan det så gøres bedre end ved at give enten 
rovdyr eller ufoer skylden? 

Kilde: 

Strange Secrets. Real Government Files on The Unknown, Paraview Pocket 
Books 2003. 

Oversættelse: - for & kmh 


Gratis guide til himlen 

Mininisteriet for Videnskab, Teknologi og Udvikling har støttet SUFOI's 
udgivelse »Når du ser et stjerneskud - guide til identificering af himlens 


fænomener«. 







Sagen om sandalerne 

Af AF Klaus Aarsleff 

Det var en sommerdag for 20 år siden. Jeg sad i haven ved vores hus i 
Svebølle. Min daværende kone, Jytte, havde en veninde på besøg, og vi 
snakkede om lidt af hvert, mens vi nød solen, som for en gangs skyld viste sig 
fra sin mest fremkommelige side. 

Af en eller anden forlængst glemt årsag begyndte snakken at handle om 
overnaturlige kræfter og fænomener. 

På et tidspunkt så Jytte drilsk på mig. 

„Hvis du virkelig tror > at tankeoverføring kan finde sted , må du vel også kunne 
sige mig, hvor meget jeg betalte for de sandaler; jeg købte i formiddags til 
Esben!" 

Jytte havde nogle timer forinden købt nogle sandaler til vores søn på 6 år. Jeg 
vidste godt, at den slags mini-fodtøj sagtens kan koste en herregård, men jeg 
havde ingen anelse om, hvor meget hun rent faktisk havde betalt. 

Alligevel fløj et beløb ud af munden på mig. 

„84,30 kr.", sagde jeg. I virkeligheden et usandsynligt beløb. Dels kostede 
sko allerede dengang normalt en del mere. Og dels var ørebeløbet 
usædvanligt. En pris på fx 84,95 ville have været langt mere sandsynlig. 

Jytte tabte underkæben. 

Det viste sig, at da hun havde prøvet sandalerne på Esbens fødder, havde hun 
også læst prismærket. Og hun havde set beløbet: 84,30 kr. Tilfældigvis havde 
hun en hel del mønter i tegnebogen (dengang fandtes der både 5- og 10-ører), 
så hun talte lige penge op og lagde dem på disken. 

„Undskyld frue, der mangler 65 øre", sagde ekspedienten. „Sandalerne koster 
jo 84,95." 

Jytte så nu efter én gang til. Og ganske rigtigt. Der stod - som naturligt var - 
84,95 kr. på prismærket. Lettere forvirret måtte hun derfor finde de 
manglende mønter frem. 

Hvad skete der egentlig denne sommerdag? Fandt der rent faktisk en slags 
tankeoverføring sted mellem mig og Jytte - og kom hun til at „sende" den 
forkerte pris, som hun i første omgang havde set? Eller rejste min indskydelse 
tilbage i tiden, så den påvirkede Jytte, da hun aflæste prismærket flere timer 
før? 

Eller var det hele blot en forbløffende tilfældighed? 

Langt de fleste har sikkert i tidens løb oplevet tilsvarende mærkværdige 
hændelser. Man kommer fx til at tænke på en ven, som man ikke har talt med 
i lang tid, og netop som man rækker ud efter telefonen, ringer den. Og den 
pågældende er i røret. Eller man har en drøm eller en forudanelse, som 
derefter går i opfyldelse til punkt og prikke. (Jeg drømte fx engang, at der 
voksede grøntsager ud af benene på mig. Da jeg vågnede, huskede jeg endnu 
tydeligt den underlige fornemmelse det var, at plukke gulerødder ud af 
benene. Samme formiddag lå der et italiensk tidsskrift til mig i posten, og i 
dette var der bl. a. en gammel tegning af en mand, der vågnede forskrækket i 
sengen, mens grøntsager strittede ud af kroppen på ham). 

Når vi oplever den slags, siger vores snusfornuft (og i øvrigt også vores 
videnskabsmænd) os, at det må være pudsige tilfældigheder. Tankeoverføring 
og tanker, der rejser i tiden, er nemlig ikke noget, man bør tro på, hvis man vil 
tages alvorligt. 



Men hvad nu, hvis det ikke er tilfældigheder? Hvad nu, hvis disse besynderlige 
hændelser i virkeligheden er små glimt eller små gennembrud fra en langt 
større og langt mere omfattende virkelighed, end den vore sanser normalt 
opfatter? 

Måske er disse spontane oplevelser vigtige gaver til os, som vi bør værdsætte 
og holde fast i, fordi de viser os, at livet og universet rummer sammenhænge 
og kræfter, der er langt mere komplicerede og finurlige, end vi almindeligvis 
forestiller os. Jeg finder det trods alt svært at tro, at det blot var en 
tilfældighed, at jeg lige netop kom til at tænke på 84,30 kr. da jeg skulle 
gætte, hvad Esbens sandaler havde kostet. Og jeg synes også, at det er en 
tankemæssig falliterklæring at afskrive min "grøntsagsdrøm" og den 
efterfølgende illustration som et pudsigt sammentræf. 

I sin bog The Occult skriver den engelske forfatter Colin Wilson: 

„Problemet er, at vores bevidsthed oplever ting meget snævert. Det er, som 
om vi prøver at se et panorama gennem huller I et plankeværk, og af en eller 
anden grund løfter vi os aldrig op, så vi kan se over plankeværket. Dette 
snævre oplevelses-felt får os til at falde i en permanent tilstand af sløvhed, så 
vi nærmest er halvvejs bedøvede og mister kraften til at afprøve vore evner til 
deres yderste." 

Colin Wilson mener, at vi til daglig lever i en sløvhedstilstand, og at vi normalt 
slet ikke evner at opfatte, hvor stor og mærkværdig virkeligheden er bag det, 
vi umiddelbart sanser. Vore normale sanser kan udmærket være ufuldkomne 
biologiske redskaber, som blot tjener til overlevelse. Men nu og da skinner 
brudstykker af en større virkelighed igennem. Vore sanser og vores bevidsthed 
får kortvarigt turbo på, og pludselig i en brøkdel af et sekund opdager vi, at 
der er noget langt, langt større bag plankeværket. 

Det kan fx være det, der sker, når vi oplever noget såkaldt „overnaturligt". 
Jeg tror det. Jeg er overbevist om, at der er en forbløffende virkelighed bag 
daglig-sansernes og vanetænkningens plankeværk. 

Lad os kravle op og tage et kig over hegnet. 

Klaus Aarsleffs nye bog hedder »Mysterier fra det 

overnaturlige«. 

»Sagen om sandalerne« er bogens indledning. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: Danske og udenlandske observationer eller fotografier, 
aktuelle himmelfænomener og spændende tilbud på ufo-materialer. 



